Magdalena-eilaanden

De **Magdalena-eilaanden** (Fraans: *Îles de la Madeleine*, Engels: *Magdalen Islands*) moakt nen kleainn archipel in n Saint Lawrence-boai met n laandöppervlok van 205,53&nbsp;km². t Leg dichter biej Prince Edward Island en Nova Scotia, moar is önnerdeal van n Kannedeesn previnsie Quebec.

De eailaandn vörmt t glieke van de *[[regional county municipality]]* (TE) en *[[sensusdivisie]]* (CD) van *Les Îles-de-la-Madeleine*. De geogroafiese kode is 01.

De eilaandn vörmt ne urbane agglomeroasies van Quebec van *Les Îles-de-la-Madeleine*, dee verdeald is oawer twea gemeantn. Disse bint *[[Les Îles-de-la-Madeleine, Quebec|Les Îles-de-la-Madeleine]]* (12.560 inwönner in 2006), de sentroale gemeante, en Grosse-Île (531 inwönnern). De burgemeastern bint Joêl Arseneau en Rose Elmonde Clarke.

## Geogroafie
D'r bint acht heufdeilaandn: Havre-Aubert, Grande Entrée, Cap-aux-Meules, Grosse-Île, Havre-aux-Maisons, Pointe-Aux-Loups, Île d'Entrée en Brion. Alle eailaandn behalwe t loatste bint beweund.

## Skiednisse
Jacques Cartier was n earstn Europeesn den t eailaand döa bezeukn, in 1534. Al hönnerdn jöare doarveur döa de Mi'kmaq-indioann t eailaand bezeukn as ploatse veur n sezoonsjacht, woarskienlik öm doar etn te hoaln van de grötte walruspopuloasie. D'r bint n antal archeologies interessaante pläkke vöndn öp n archipel.

t Kreagn n noam in 1663 deur n seigneur van t eailaand, François Doublet, noar zinne wief, Madeleine Fontaine. In 1755 warn de eailaandn beweund deur Fraans-spreknde Akadienen. Wannear de Britn de Akadienen oet de Zeaprevinsies van Kannada verbann döa, kömn zee nich zoo wiet as de Magdalena-eilaanden. Töt öp n dag van vandoag vlög de Akadiense vlagge nöch immer öp t eailaand, en zeet de inwönner (*Madelinotes*) zichzölf nöch aajt as zoowa Akadienn as Québécois.

De eilaandn warn earst önnerdeal van de Kolonie van Newfoundland tuskn 1763 en 1774, woarnoa zee biej Quebec doan wörn.

Töt n 20n joarhönnerd warn de eailaandn völleadig isoleard tiejdns n weenter, zeen de't pakies n trip noar t vastelaand önmeuglik moakn. De inwönner van de eailaandn könn nich eans kommunisearn me't vastelaand. In n weenter van 1910 zendn zee n spoodanvroag veur hulp noar t vastelaand deur völle breefe te skriefn en disse in nen ton in t woater te smietn, woarnoa't vortdreefn. Noade't an laand kömn, öp Cape Breton-eilaand, stuurn de oawerheaid nen iesbrekker te hulpe. Binnn n poar joar harn de inwönner eann van de nieje droadleuze telegroafstasjons zoodet de inwönner gewoan wat kommunisearn könn tiejdns n weenter. Den ton is noe beroomd en elkn toeristnweenkel verköp d'r replikaas van.

Vreuger kö'j nöch walrusn öp t eailaand veendn, moar dee bint noe-an-n-dag vort deur te völn jacht.

## Demogroafie
n Deal van de populoasie stamt of van de oawerleawndn van de mear as 400 skeepwräkke öp de eailaandn. De eailaandn bint de lokoasie veur n antal van Quebec's öldste Engelsspreknde neerzettign. t Grötste deal van de Engelssprekndn bint deur de jöare hen assimileard in t Fraansspreknde deal öf bint eargns oars henne-goan, moar d'r bint nöch steads Engelsspreknde neerzettign öp Havre-Aubert, Grosse-Île en Île d'Entrée.

Vuurtör warn moakt, en doardeur nömn t antal skeepswräkke of, moar d'r bint nöch immer völle skeepn te veendn öp de straandn en önner t woater.

In 2001 had n archipel 12.818 inwönner, det is 13.991 meender as tiene joar earder, tarwiel d'r in 2006 13.091 teld warn.

## Referensies